**РЕПУБЛИКА БЪЛГАРИЯ**

Национален статистически

Институт

**Изх. №**



**ДО**

**ПРЕДСТАВИТЕЛИТЕ НА ИКОНОМИЧЕСКИТЕ СУБЕКТИ**

**УВАЖАЕМИ ГОСПОЖО/ ГОСПОДИНЕ,**

Във връзка с провеждане на изследване на товарния автомобилен транспорт, Ви информирам, че представлявания от Вас икономически субект е включен в кръга на задължени лица, които следва да предоставят данни съгласно чл. 20, ал. 1 от Закона за статистиката.

Изследването се провежда със съдействието на Министерство на вътрешните работи в съответствие с изискванията на Регламент (ЕС) № 70/2012 на Европейския парламент и на Съвета от 18 януари 2012 година относно статистическите отчети във връзка с автомобилен превоз на товари, поради което има задължителен характер.

Моля, в 7-дневен срок след изтичане на седмицата, за която се отнася изследването, да върнете попълнен документа на Териториалното статистическо бюро във Вашата област.

В случай, че е променена собствеността на превозното средство (Вие сте го продали или отдали под наем), следва да попълните името и адреса на новия собственик или наемател и в срок до два дни да го върнете на Териториалното статистическо бюро за препращане, независимо в кой регион се намира превозното средство.

Статистическите данни, които се получават в резултат на изследването на товарния автомобилен транспорт, са от решаващо значение за транспортната политика на България и на Европейския съюз при финансиране на транспортната инфраструктура и отпускането на разрешителни за международни превози.

Неизпълнението на задълженията за попълване и предоставяне на данни се санкционира по реда на чл. 52 от Закона за статистиката.

Данните за Вашето предприятие се ползват и защитават съгласно действащата нормативна уредба, като се гарантира тяхната конфиденциалност.

**Благодарим Ви за сътрудничеството!**



**ПРОФ. МИХАИЛ КОНЧЕВ**

*За ПРЕДСЕДАТЕЛ НА НСИ*

*Съгласно Заповед № РД-05-866/ 06.11.2024 г.*

**Съгласувано с:**



Радослав Първанов

*Директор на дирекция „Бизнес статистика“*



Невена Панагонова

*Началник на отдел „Краткосрочна бизнес статистика*

*и статистика на транспорта”*

**Изготвил:**



Йоана Илчевска

*Главен експерт в отдел „Краткосрочна бизнес статистика*

*и статистика на транспорта”*