**ДОГОВОР**

Днес ……………….2022 г. в гр. Перник, Република България, се подписа настоящият договор между:

**„ТИБИЕЛ” ЕООД**, вписано в Агенция по вписвания, търговски регистър с ЕИК: 106588084, със седалище и адрес на управление: гр. Перник, площад „Св. Иван Рилски”, № 1, представлявано от Димитър Йорданов Иванов-Управител от една страна наричан за краткост **“ДОСТАВЧИК”**

и

**"СОВЕКС ЕМ" ЕООД**, с ЕИК 131277637 , със седалище и адрес на управление: гр. София, п.к. 1360 р-н Връбница, ж.к. ИНДУСТРИАЛНА ЗОНА ОРИОН, бул./ул. ул. "3020" № 34, ет. 7, представлявано от Димитър Йорданов Иванов- Управител, наричан за краткост **“КЛИЕНТ”**

Страните се споразумяха за следното:

**І. ПРЕДМЕТ НА ДОГОВОРА**

**Чл.1.1. ДОСТАВЧИКЪТ** продава, а **КЛИЕНТА** получава дизелово гориво, отговарящо на „Наредбата за изискванията за качество на течните горива” от обект на доставчика - ГСМ-ОФ , находящ се в гр. Перник**,**

**ІI. КОЛИЧЕСТВО**

**Чл.2.1. КЛИЕНТЪТ** по своя преценка планира и определя количеството на горивата, които има намерение да закупи от **ДОСТАВЧИКА** за срока на договора**.**

**Чл.2.2.** Точните количества се заявяват от **КЛИЕНТА** и утвърждават от **ДОСТАВЧИКА** по процедура и срокове посочени в чл. 5.1. от настоящия договор.

**ІII. СРОК НА ДОГОВОРА**

**Чл.3.1.** Този договор влиза в сила от датата на подписването му от страните.

**Чл.3.2.** Договорът се сключва за срок до 01.03.2023 г.

**IV. ЦЕНИ И УСЛОВИЯ НА ПЛАЩАНЕ**

**Чл.4.1.** Продажната цена за горивата, предмет на договора се определя съгласно ценоразписа на доставчика гориво за „ТИБИЕЛ” ЕООД , валиден към датата на експедиция, плюс транспортните разходи по доставката. Към тази цена се добавят и административни разходи за всяка доставка в размер на 3%.

В цената на горивото е включен ДДС, акциз и/или държавна такса.

**Чл.4.2.** Цената на литър гориво, може да се променя в рамките на извършената промяна на цената на доставчика на гориво за „ТИБИЕЛ „ЕООД в деня на доставката.

**Чл.4.3.** Отношенията между страните по договора във връзка със заплащането на доставеното гориво се уреждат както следва:

**Чл.4.3.1. ДОСТАВЧИКЪТ пуска** фактура от ЕСФП на последния ден на календарния месец, на база издадените през месеца бонове от ЕСФП за зареденото през съответния периода гориво и я предоставя на **КЛИЕНТА.**

**Чл.4.3.2.** Плащането се извършва в 20 – дневен срок от датата да получаване на фактурата, по банков път по банковата сметка на **ДОСТАВЧИКА**: IBAN : BG66UNCR70001521765243. ; BIC UNCRBGSF при банка „Уникредит Булбанк“ АД.

**Чл.4.3.3.** Плащането се счита за осъществено на датата, на която е заверена сметката на **ДОСТАВЧИКА**.

**Чл.4.3.4.** Прихващането на насрещни вземания и задължения със суми по настоящия договор се уреждат с отделно Споразумение между страните.

**V. НАЧИН НА ДОСТАВКА**

**Чл.5.1 Зареждането**  на дизелово гориво, предмет на настоящия договор, се извършва от ГСМ- ОФ , находящ се в град Перник, при спазване на следните условия:

**Чл.5.1.1.** До 25-то число на всеки месец **КЛИЕНТЪТ** изпраща на **ДОСТАВЧИКА** заявка за количеството гориво, което същият желае да закупи през следващия месец. През зимния сезон, в заявката се посочва и допълнителна добавка за зимни дизелови горива при условие, че **КЛИЕНТЪТ** желае такава добавка допълнително.

**Чл.5.1.2. КЛИЕНТЪТ** подава седмична заявка, най-късно до 17.00 часа на предходната сряда.

**Чл.5.2. ДОСТАВЧИКЪТ** е длъжен да подсигури заявеното гориво, в обект ГСМ-ОФ , в град Перник, придружено с документите отразяващи количествените и качествените му характеристики.

**VI. ЗАРЕЖДАНЕ НА ГОРИВОТО .**

**Чл.6.1.** Доставеното гориво се зарежда от Магазинера- ГСМ на Доставчика по Лимитна карта за всяка техниката на **КЛИЕНТА** и при всяко зареждане се издава Касов бон.

**Чл.6.2.** Качеството на доставеното гориво трябва да отговаря на Техническата спецификация и се гарантира от производителя със сертификат/декларация за качество.

**Чл.6.3.** Собствеността и рискът от погиването и повреждането на горивото преминават върху **КЛИЕНТА** от момента на преминаване на горивото от наливното устройство в съответната резервоарна вместимост – собственост или наета техника на **КЛИЕНТА.**

**Чл.6.4.** **Клиента** ползва отстъпка в размер на 2,3 % като лоялен клиент.

**VІI. ПРАВА И ЗАДЪЛЖЕНИЯ НА СТРАНИТЕ.**

**Чл.7.1.** **КЛИЕНТЪТ** има право:

**Чл.7.1.1.** Да закупува гориво по **чл. 1.1.** при условията, договорени между страните;

**Чл.7.1.2.** Да осъществява контрол, във връзка с качественото изпълнение на предмета на договора.

**Чл.7.1.3**. **КЛИЕНТЪТ** се задължава да заплати уговореното възнаграждение, в сроковете и при условията, предвидени в раздел **IV** от настоящия договор.

**Чл.7.2.** **ДОСТАВЧИКЪТ** има право:

**Чл.7.2.1.** Да получи уговореното възнаграждение, в сроковете и при условията, предвидени в раздел **IV** от настоящия договор;

**Чл.7.2.2.** Да иска съдействие от **КЛИЕНТА** за точното и качествено изпълнение на задълженията си по договора.

**Чл.7.2.3.** **ДОСТАВЧИКЪТ** се задължава да извършва доставка на уговорените с настоящия договор горива с качество, съгласно изискванията в чл. 6, т. 1 и т. 2 от Наредбата за изискванията за качество на течните горива, условията, реда и начина на техния контрол.

**VІІІ. САНКЦИИ**

**Чл.8.1.** При неизпълнение на задълженията по настоящия договор, неизправната страна дължи на изправната неустойка в размер на 0,1% /нула цяло и един процент/ на ден, но не повече от 3% /три процента/ от стойността на неизпълнението или произлезлите от това неизпълнение щети, вреди и пропуснати ползи, ако са по-големи.

**ІХ. РЕКЛАМАЦИИ**

**Чл.9.1.** В момента на получаване на горивото при констатиране на видими нарушения се съставя констативен протокол, в който се описват, датират и удостоверяват всички обстоятелства на нарушението/несъответствието, който се подписва от представители на двете страни.

**Чл.9.2.** При наличие на съмнения за качеството на горивото, **КЛИЕНТЪТ** писмено уведомява **ДОСТАВЧИКА** не по-късно от 48 /четиридесет и осем/ часа от датата на експедицията, установена от товарните документи.

**Чл.9.3.** Рекламацията по **чл. 9.2.** се удостоверява с протокол, подписан между представители на страните, за чието разглеждане и съставяне **ДОСТАВЧИКЪТ** е длъжен да се яви до 5/пет/ дни от писменото му уведомяване. В случай на неявяване или непостигане на споразумение, рекламацията се удостоверява от независима организация за контрол.

**Чл.9.4.** От своя страна **ДОСТАВЧИКЪТ** предявява рекламация за некачественото гориво към производителя.

**Чл.9.5.** Рекламираното гориво се заменя в 30-дневен срок от установяване на недостатъците му. При неизпълнение на това задължение от страна на **ДОСТАВЧИКА**, некачественото количество се счита за недоставено и **ДОСТАВЧИКЪТ** дължи възстановяване на стойността му и неустойка по **чл. 8.1.** от договора.

**Чл.9.6.** Разходите по основателните рекламации, направени от **КЛИЕНТА**, са за сметка на **ДОСТАВЧИКА**.

**Х. ПРЕКРАТЯВАНЕ НА ДОГОВОРА**

**Чл.10.1.** Настоящият договор може да бъде прекратен в някои от следните случаи:

**Чл.10.1.1.** С изтичане срока на договора, определен в **чл. 3.2**.;

**Чл.10.1.2.** Договорът може да бъде прекратен по искане на една от страните с писмено предизвестие от 7 /седем/ дни. Прекратяването на договора не освобождава страните от задълженията им, възникнали по време на действието му, както и от съответните лихви и разноски по събирането на вземанията до окончателното им погасяване.

**Чл.10.2.** Всяка от страните има право да развали договора, ако насрещната страна виновно не изпълни свое задължение по него със 7-дневно писмено предизвестие. Изправната страна може да иска обезщетение за претърпените вреди и пропуснатите ползи, включително и за вреди от накърняване на доброто име. В този случай, както и в останалите случаи на прекратяване на договора, страните правят разчет на насрещните си задължения чрез двустранно подписан протокол в десет дневен срок от датата на прекратяване на договора.

**ХI. ПРИЛОЖИМО ПРАВО**

**Чл.11.1.** Приложимо към настоящия договор е българското материално право, включително и по отношение на неговата действителност, тълкуване и неуредените от него въпроси.

**Чл.11.2.** Всички спорове, породени от този договор и отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти или приспособяването му към ново възникнали обстоятелства, ще бъдат решавани от страните чрез преговори, а при невъзможност да бъде постигнато споразумение – по съдебен ред.

**ХII.ЗАКЛЮЧИТЕЛНИ РАЗПОРЕДБИ**

**Чл.12.1.** Настоящият договор е конфиденциален. Страните се задължават всяка получена информация да бъде използвана само за изпълнение на договора.

**Чл.12.2.** Недействителността на отделни разпоредби от този договор не засяга действителността на целия договор. В такива случаи недействителните клаузи се заменят с повелителните разпоредби на закона.

**Чл.12.3.** Настоящият договор може да бъде изменян и/или допълван само по съгласие на двете страни, изразено в писмена форма.

**Чл.12.4.** Всички съобщения и уведомления между страните по настоящия договор ще бъдат в писмена форма.

**Чл.12.5.** За всички неуредени в настоящия договор въпроси се прилага действащото законодателство на Република България.

**Чл.12.6.** Договорът се изготви и подписа в два еднообразни екземпляра за всяка една от страните и съдържа четири страници.

**ЗА ДОСТАВЧИКА: ЗА КЛИЕНТА:**

**………………………….……… …………………………..………**

**„ТИБИЕЛ“ ЕООД ,,Совекс ЕМ" ЕООД**