**ДОГОВОР ЗА ФИНАНСОВА ПОМОЩ**

Днес, …………………………..г., в гр.Сливен, се сключи настоящия ДОГОВОР ЗА ФИНАНСОВА ПОМОЩ между:

1.„ **“Топлофикация - Сливен” ЕАД**, със седалище и адрес на управление гр. Сливен, бул.”Ст. Караджа” 23, рег. по ф.д.№ 199/1996 год. на Сливенски окръжен съд, с ЕИК BG119004654, наричано за краткост **ВЪЗЛОЖИТЕЛ** и представлявано от **Изпълнителния директор инж. Павлин Костов** наричан по-долу ЗАЕМОДАТЕЛ **и**

2. **„ТИБИЕЛ” ЕООД** с ЕИК 106588084, с адрес на управление гр.Перник площад ”Иван Рилски” 1, представлявано от Димитър Иванов-Управител, наричан по-долу ЗАЕМАТЕЛ.

Страните се споразумяха за следното:

**I. Общи положения**

Чл.1. ЗАЕМОДАТЕЛЯТ предоставя на ЗАЕМАТЕЛЯ сума в размер до 3 000 000.00лева/три милиона лева/,наричана по-долу ЗАЕМНАТА СУМА.

Чл.2. Заеманата сума ще бъде предадена от ЗАЕМОДАТЕЛЯ на ЗАЕМАТЕЛЯ до 30.09.2022г.

Чл.3. (1) Предаването на сумата ще се извърши по банков път или в брой, по следната банкова сметка:

IBAN

BIC:

(2) Разноските по предаването на сумата са за сметка на ЗАЕМАТЕЛЯ

Чл. 4. (1).ЗАЕМАТЕЛЯТ дължи връщане на заемната сума заедно с уговорената лихва в срок от 1 /една/ година, по банков път.

(2) Двете страни се споразумяват, че при необходимост всяка една от тях може да извършва дължимите към другата плащания директно на трети лица, след получаване на писмено нареждане, в което следва да се посочи сумата, получателя и основанието, от което произтича задължението.

Чл. 5. (1) ЗАЕМАТЕЛЯТ дължи възнаграждение на ЗАЕМОДАТЕЛЯ под формата на лихва в размер на 5,40%, от стойността на заемната сума.

(2) При предсрочно погасяване на главницата и изплащане на дължимата до момента лихва, ЗАЕМАТЕЛЯТ не дължи лихва за периода след погасяването.

**II. Права и задължение на страните**

Чл. 6. ЗАЕМОДАТЕЛЯТ е длъжен да предаде на ЗАЕМАТЕЛЯ заемната сума в срока и при условията на този договор.

Чл. 7. ЗАЕМОДАТЕЛЯТ е длъжен при поискване от ЗАЕМАТЕЛЯ да издава разписки относно извършените от последния плащания по погасяването на заема.

Чл. 8. ЗАЕМОДАТЕЛЯТ е длъжен да приеме предсрочно погасяване на заема или част от него, щом ЗАЕМАТЕЛЯТ поиска това.

Чл. 9. ЗАЕМОДАТЕЛЯТ има право да получи дадената в заем сума ведно с уговореното възнаграждение в срока и при условията на този договор.

Чл. 10. (1) ЗАЕМОДАТЕЛЯТ може да иска предсрочно връщане на заемната сума и дължимите до момента лихви, ако ЗАЕМАТЕЛЯТ е станал неплатежоспособен, намалил е дадените на ЗАЕМОДАТЕЛЯ обезпечения или не е дал обещаните обезпечения.

(2) В случаите на предходната алинея ЗАЕМОДАТЕЛЯТ изпраща писмена покана за плащане.

(3) ЗАЕМАТЕЛЯТ следва да заплати сумата в 14 дневен срок от получаването на поканата.

Чл. 11. ЗАЕМАТЕЛЯТ е длъжен да върне заемната сума по реда и условията на този договор и да заплати на ЗАЕМОДАТЕЛЯ уговореното под формата на лихва възнаграждение.

**III. Отговорност**

Чл. 12. ЗАЕМОДАТЕЛЯТ дължи неустойка в размер на 0.1% от стойността на заемната сума за всеки просрочен ден, но не повече от 3%, ако не предаде сумата в посочения срок.

Чл. 13. ЗАЕМАТЕЛЯТ дължи неустойка в размер на 0.1% от стойността на заемната сума за всеки просрочен ден, но не повече от 3%, ако не върне на падежа дължимата сума заедно с уговорената лихва.

**IV. Прекратяване на договора**

Чл. 14. (1) Договорът се прекратява:

1. по взаимно съгласие на страните;

2. с връщането на заемната сума и изплащане на дължимото възнаграждение на ЗАЕМОДАТЕЛЯ;

3. едностранно от изправната страна при неизпълнение на задълженията по договора чрез 7-дневно писмено предизвестие.

За неуредените с този договор въпроси се прилагат разпоредбите на гражданското законодателство на Република България.

Настоящият договор се състави в два еднообразни екземпляра - по един за всяка от страните, и се подписа от тях както следва:

ЗАЕМОДАТЕЛ: …………………. ЗАЕМАТЕЛ:…………………. ……

/инж.Павлин Костов/ /Димитър Иванов/