**ДОГОВОР ЗА ЗАЕМ**

Днес, 27.11.2019 г. в град Враца се сключи настоящият договор между:

**ТОПЛОФИКАЦИЯ ВРАЦА ЕАД,** ЕИК 106006256, вписано в Търговския регистър със седалище и адрес на управление гр. Враца 3000, ул. “Максим Горки” 9, представлявано от Радослав Иванов Михайлов – Изпълнителен директор, наричано за краткост **ЗАЕМОДАТЕЛ**

и

**ТИБИЕЛ ЕООД**, ЕИК 106588084, вписано в Търговския регистър със седалище и адрес на управление: гр. Перник, площад „Св. Иван Рилски“ № 1, представлявано от Димитър Иванов в качеството му на Управител, наричан за краткост ЗАЕМОПОЛУЧАТЕЛ

заедно наричани „страните” и по отделно „страна”.

## ПРЕДМЕТ НА ДОГОВОРА

**чл.1.** Заемодателят се задължава да предостави в заем на Заемополучателя сумата в размер до **1 300 000,00 лв.** (един милион и триста хиляди лева), наричана по-долу Заемната сума, а Заемополучателят се задължава да върне сумата при условията на настоящия Договор.

**чл.2.** Заемната сума ще бъде предоставяна от Заемодателя на Заемополучателя наведнъж или на отделни траншове по споразумение между страните, като срокът на усвояване на сумата е до 31.01.2019 г..

**II. ПРЕДОСТАВЯНЕ И ВРЪЩАНЕ НА ЗАЕМНАТА СУМА**

**чл.3.** Предаването на Заемната сума от Заемодателя на Заемополучателя ще се извършва чрез банкови преводи по посочена от Заемополучателя банкова сметка, като датата на получаване е датата на заверяване на банковата сметка на Заемополучателя.

**чл.4.** Връщането на Заемната сума от Заемополучателя на Заемодателя ще се извършва чрез банков превод по посочена от Заемодателя банкова сметка, като датата на получаване е датата на заверяване на банковата сметка на Заемодателя.

**Чл.5.** Заемополучателят дължи възнаграждение на Заемодателя под формата на годишна лихва в размер на 6.00 % (шест процента).

**Чл.6.** Заемателя се задължава да възстанови предоставената му заемна сума, ведно с договорената лихва, изчислена към датата на връщане, в срок от 3 г. (три) години от подписване на настоящия договор – по всяко време, изцяло или на части, по банков път, чрез прихващане или по друг, уговорен от страните начин.

**чл.7.** Всяка платена от Заемополучателя на Заемодателя сума първо погасява дължими лихви, а след това предоставените в заем траншове от най-стария към последно предоставения.

**чл.8.** Заемополучателят следва да върне част или цялата заета сума при поискване от страна на Заемодателя, в срок до 30 (тридесет) дни от деня на поискването по банков път.

**III. ПРАВА И ЗАДЪЛЖЕНИЯ НА ЗАЕМОДАТЕЛЯ**

**чл.9.** Заемодателят е длъжен да предостави в заем на Заемополучателя Заемната сума по чл.1. по реда и при условията, посочени по-горе.

**чл.10**. Заемодателят има право да получи даденото по договора ведно с уговореното възнаграждение, по реда и при условията на настоящия договор.

**чл.11.** **(1)** Заемодателят има право да прекрати едностранно настоящия договор при следните условия:

а/ при откриване на производство по обявяване на Заемополучателя в несъстоятелност;

б/ при неиздължаване в срок на заемната сума, включително и възнаграждението по договора

в/ при неспазване на условията за обезпечаване на заема, ако има такива

г/ при установяване, че данните, въз основа на които е сключен договорът или които са представяни впоследствие от Заемополучателя, са неверни или неточни;

д/ ако заемополучателят е изпаднал в неплатежоспособност.

**(2)** В случаите на ал. 1 заетата към момента сума става изискуема веднага с отправяне на еднодневно предизвестие от Заемодателя към Заемополучателя.

**IV. ПРАВА И ЗАДЪЛЖЕНИЯ НА ЗАЕМОПОЛУЧАТЕЛЯ**

**чл.12.** Заемополучателят има право да получи заеманата сума в определения размер, по реда и съгласно условията на настоящия договор.

**чл.13.** Заемополучателят е длъжен да върне на Заемодателя Заемната сума по реда и в срока, уговорени в настоящия Договор, ведно с уговореното под формата на лихва възнаграждение.

**чл.14.** Заемополучателят може да върне предсрочно дължимото по настоящия договор, след като е уведомил за това Заемодателя с писмено еднодневно предизвестие.

**V. ПРЕКРАТЯВАНЕ НА ДОГОВОРА**

**чл.15.** Договорът се прекратява:

**1.** по взаимно съгласие на Страните;

**2.** с връщането на Заемната сума и изплащането на дължимото възнаграждение на Заемодателя.

**VI. ДОПЪЛНИТЕЛНИ РАЗПОРЕДБИ**

**чл.16.** Условията на този договор могат да бъдат валидно променяни при наличие на съгласие на страните, изразено в писмена форма и подписано от двете страни.

**чл.17.** Страните могат да изпращат всички уведомления и съобщения, използвайки следните средства за комуникация: факс, поща (препоръчано писмо с обратна разписка), куриерска пратка или електронна поща. В случай, че която и да е от Страните изпраща съобщения, използвайки поща или куриер, това съобщение ще се счита за получено от другата Страна от момента, посочен в известието за получаване, и в случай на използване на факс - от момента на потвърждаване на получаването му.

**чл.18.** В случай на промяна на реквизитите (името, адреса, банката, и т.н.), всяка от Страните е длъжна да уведоми другата за промените, във връзка с което изпраща писмено съобщение в 7-дневен срок от вписване на промяната.

**чл.19.** За неуредените с този Договор въпроси се прилагат разпоредбите на Гражданското законодателство на Република България.

Настоящият Договор се подписа в два еднакви екземпляра – по един за всяка от страните.

**Заемодател: Заемополучател:**

**ТОПЛОФИКАЦИЯ ВРАЦА ЕАД ТИБИЕЛ ЕООД**

**ИЗП. ДИРЕКТОР: УПРАВИТЕЛ:**

**/Р. Михайлов/ /Д. Иванов/**